3. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ ΤΩΝ ΕΛΛΗΝΩΝ Αριθ. 195 της 12/15 Ιαν. 1990  (ΦΕΚ Α' 4) Δημοσίευση στην Εφημερίδα της Κυβερνήσεως αποφάσεως της ολομέλειας της Βουλής "Καθορισμός του τρόπου υπολογισμού των εξόδων κινήσεως των συνεργατών (Γραμματέων) των Βουλευτών". Έχοντας υπόψη: 1.Το άρθρ. 63 παρ. 1 του Συντάγματος. 2.Το άρθρ. 150 του Κώδικα οργανώσεως των Υπηρεσιών της Βουλής. 3.Την κατά την ΙΕ' συνεδρίαση της 11ης Ιαν. 1990 απόφαση της Ολομέλειας της Βουλής των Ελλήνων κατά την οποία ψηφίστηκε ομόφωνα σχέδιο απόφασης "Καθορισμός του τρόπου υπολογισμού των εξόδων κινήσεως των συνεργατών (Γραμματέων) των Βουλευτών"., παραγγέλλουμε τη δημοσίευση στην Εφημερίδα της Κυβερνήσεως της απόφασης αυτής. Η ισχύς της αρχίζει από 1ης Ιαν. 1990 έχει δε ως εξής: ΑΠΟΦΑΣΗ ΤΗΣ ΟΛΟΜΕΛΕΙΑΣ  ΤΗΣ ΒΟΥΛΗΣ ΤΩΝ ΕΛΛΗΝΩΝ Καθορισμός του τρόπου υπολογισμού των εξόδων κινήσεως των συνεργατών (Γραμματέων) των Βουλευτών. Η ΒΟΥΛΗ ΤΩΝ ΕΛΛΗΝΩΝ Έχοντας υπόψη: 1.Το άρθρ. 63 παρ. 1 του Συντάγματος και  2.Τις από 15.11.1982 και 1.2.1988 ομόφωνες αποφάσεις της Ολομέλειας της Βουλής για τους συνεργάτες των Βουλευτών σε συνδυασμό με τις υποβληθείσες κατά τη συνεδρίαση ΙΓ'/20.12.1989 της Ολομέλειας της Βουλής προτάσεις των Βουλευτών όλων των πτερύγων της Βουλής για την ανάγκη υποβοήθησης του έργου τους, αποφασίζει ομόφωνα: 1.Τα καταβαλλόμενα στους συνεργάτες (Γραμματείς) των Βουλευτών οδοιπορικά έξοδα σε καμία περίπτωση δεν μπορεί να είναι ανώτερα από το ήμισυ του κατωτάτου ορίου μηνιαίων αποδοχών που προβλέπει κάθε φορά για τους κατόχους απολυτηρίου Μέσης Εκπαίδευσης χωρίς προϋπηρεσία ή συλλογική σύμβαση εργασίας ή διαιτητική απόφαση για τους όρους αμοιβής και εργασίας του προσωπικού γραφείου των ιδιωτικών  (Αντί για τη σελ. 204,73(γ) Σελ.  204,73(δ) Τεύχος 1321 Σελ. 59 Συνεργάτες (Γραμματείς) Βουλευτών - Ευρωβουλευτών 1.Ζ.λ.2-3 επιχειρήσεων της χώρας. Στις αποδοχές αυτές δεν συνυπολογίζεται η από της ισχύος της παρούσης και εφεξής χορηγούμενη ΑΤΑ καθώς και οποιοδήποτε άλλο επίδομα ή προσαύξηση. Κατά τα λοιπά ισχύει η από 1.2.1988 απόφαση της Ολομέλειας της Βουλής. 2.Ο Πρόεδρος της Βουλής εξουσιοδοτείται να ρυθμίζει με απόφασή του τις λεπτομέρειες εφαρμογής της παρούσης. Η ισχύς της παρούσης απόφασης αρχίζει από 1ης Ιαν. 1990. 